laion/Wikipedia-Exotic huggingface dataset:
Järeltellimus

Järeltellimus (inglise keeles backorder) on täielikult või osaliselt täitmata jäänud tellimus (avatud müügitellimus müüja majandustarkvaras ja avatud ostutellimus ostja majandustarkvaras), mis täidetakse toodete saadavuse tekkimisel. Kliendi poolt soovitud ajal täitmata jäänud tellimus ei too endaga automaatselt kaasa järeltellimust, kuna klient võib pöörduda tooteanaloogi tarnimiseks konkurendi poole. Kokkuleppel müüjaga ei pruugi ostja teha tarnimata toodetele uut tellimust, vaid tarne toimub juba esitatud tellimuse alusel. Täitmata tellimus (backlog order) on kliendilt saadud, kuid veel tarnimata tellimus (sh järeltellimused). Enamasti on tegemist võlgnevusega tellimuse täitmisel / täitmata jäänud tellimusega. Täitmata tellimuste loetelu (backlog) on loetelu varem esitatud kliendi tellimustest või järeltellimustest, mis on jäänud osaliselt või täielikult täitmata ja mille täitmist klient ootab. Tavaliselt täidetakse need tellimused pärast toodete saadavuse tekkimist. Hanke- ja ostujuhtimine. Seilecs. 2023. ISBN 9789916985205. Logistikasõnastik. Seilecs. 2021. ISBN 9789916960066.
Koondostutellimus

Koondostutellimus (ingl.k. blanket order; blanket purchase order) on tellimus, millega ostja teeb tarnijale tellimuse või sõlmib ostulepingu teatud ajavahemiku kestel vajatavate kaupade ostuks. Tarnija tarnib kaupu mitme tarnena vastavalt ostja tarnegraafikule või nõudetellimustele. Selle asemel, et teha iga tarnepartii kohta eraldi ostutellimus, ostetakse kaupu ühe ostutellimusega. Standardsete ning enamkasutatavate ja unifitseeritud tooteartiklite osas lepitakse kokku ostuperiood ja ostetavad kogused. Samuti on võimalik raamlepinguga leppida kokku raamistik ja reeglid, mis määravad hinna arvutamise alused. Läbirääkimistel hindavad ostja ja tarnija tootegrupi iga tooteartikli eeldatavat nõudlust. Kokku lepitakse hinnaalandused kogustelt, kvaliteedinõuded, tarneajad jms. Kui varem pole tarnijalt ostetud, võetakse läbirääkimistel aluseks materjalide prognoositud aastavajadus. Koondostutellimuse mõlemapoolse aktsepteerimisega lepivad ostja ja tarnija kokku tingimused materjalide tarneteks, mis toimuvad tavaliselt kokkulepitud ajavahemike tagant. Kui nõudlus peaks vahepeal muutuma, muudetakse tarnegraafikut. Koondostutellimus jääb aktiivseks kokkulepitud ajaks, mis on tavaliselt pool aastat või aasta. Kui tarnija ei suuda tagada nõutavat tarnekindlust või toodete/teenuste kvaliteeti, jätab ostja endale üldjuhul ühepoolselt õiguse koondostutellimus tühistada. Suurem osa ostjaist jätab endale lepinguga õiguse tühistada tellimus lühikese etteteatamisajaga. Koondostutellimuse peamine ülesanne on minimeerida ostutöötajate ajakulu tellimuste vormistamisel ja muuta ostutegevus tõhusaks. Ostulepinguga sätestatakse ka konkreetsed ettevõtte töötajad, kellel õigus neid tellimusi esitada. Lepingu järelevalvet teeb ja üldvastutajaks jääb seejuures ostuosakonna töötaja. Hanke- ja ostujuhtimine. Seilecs. 2023. ISBN 9789916985205.
Bisamberg

Bisamberg on vald (Marktgemeinde) Austrias Alam-Austria liidumaal Korneuburgi ringkonnas. See asub umbes 5 km Viinist kirdes Alam-Austria Weinvierteli piirkonnas. Ligikaudu 24,43% valla territooriumist on kaetud metsaga. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Enzersfeld im Weinviertel

Enzersfeld im Weinviertel on vald (Marktgemeinde) Austrias Alam-Austria liidumaal Korneuburgi ringkonnas. Enzersfeld asub Weinvierteli piirkonnas Korneuburgist idas. Umbes 4% valla territooriumist on kaetud metsaga. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Ernstbrunn

Ernstbrunn on vald (Marktgemeinde) Austrias Alam-Austria liidumaal Korneuburgi ringkonnas. 26,99 % valla territooriumist on kaetud metsaga. Linnusest sai Sinzendorfi krahvide Ernstbrunni haru asukoht 1592. aastal. Pärast viimase Sinzendorfi surma 1822. aastal päris selle valitsevate Reussi vürstide Köstritzi haru, kelle perekonna peamiseks elukohaks on see tänaseni. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Tamale

See artikkel räägib Mesoameerika roast. Ghana linna kohta vaata artiklit Tamale (Ghana). Tamale (hispaania keeles tamal) on Mesoameerika roog, kuum maisikakk tavaliselt liha ja tšilliga. Täpsemalt on tamale maisikoortes või banaanilehtedes aurutatud spetsiaalselt töödeldud mais masa. Ümbris visatakse kas enne söömist ära või kasutatakse seda taldrikuna. Tamalesse pannakes näiteks liha, juustu, puuvilju, köögivilju, vürtsi ja tšillit. Ada (roog) Lepet Lūʻau (roog) Botok Hallaca Humita Sealiharoogade loend Täidetud roogade loend Pamonha Pasteles Pepes Suman (roog) Kenkey Zongzi https://www.eki.ee/dict/ies/index.cgi?Q=tamale&F=M&C06=en Daniel., Hoyer (2008). Tamales (1st ed.). Salt Lake City, Utah: Gibbs Smith. ISBN 9781423603191. OCLC 199465927.
Gascoyne

Gascoyne on üks Lääne-Austraalia osariigi üheksast halduspiirkonnast. See asub Lääne-Austraalia loodeosas ja koosneb Carnarvoni, Exmouthi, Shark Bay ja Upper Gascoyne'i maakonnast. Gascoyne'il on umbes 600 km India ookeani rannikut ja ulatub umbes 500 km sisemaale. Regiooni pindala on 135 073,8 km2, mille hulka kuuluvad ka halduspiirkonna saared. Gascoyne'is on osariigi piirkondadest madalaim rahvaarv – umbes 9200 inimest. Enamik elanikest on Austraalias sündinud mitteaborigeenid. Veidi üle poole elab Carnarvonis, kus aborigeenid moodustavad 18% elanikkonnast. Infrastructure WA. "Gascoyne region". Vaadatud 06.12.2023.
Laboriliha

Laboriliha (ka tehisliha, kunstliha, kultiveeritud liha; inglise cultured meat) on looma tüvirakkudest tehistingimustes kasvatatud ja toodetud liha. Laboriliha ei ole liha taimne alternatiiv, vaid loomsel valgul põhinev lihasrakkude mass. Laboriliha tööstuslik tootmine aitaks vähendada lihatootmise negatiivset keskkonnamõju (väiksem kasvuhoonegaaside heide ja haritava maa vajadus toidutootmises). FAO & WHO (2023). Food safety aspects of cell-based food. Rome. https://doi.org/10.4060/cc4855en Arenguseire Keskus (2023). Rohepöörde trendid ja stsenaariumid Eestis. Raport. Tallinn: Arenguseire Keskus.
2023. aasta ujumise lühiraja Euroopa meistrivõistlused

26. Euroopa meistrivõistlused lühiraja ujumises toimuvad 5.–10. detsembril 2023 Rumeenias Bukaresti eeslinnas Otopenis. Eestit esindavad Rumeenias Daniel Zaitsev, Ralf Tribuntsov, Maria Romanjuk, Kregor Zirk, Eneli Jefimova, Alex Ahtiainen, Aleksa Gold ja Mariangela Boitšuk. Finaal: 6. detsember Osavõtjaid: 32 Maailmarekord: 1.02,36 (2013) Rūta Meilutytė,  Leedu ..........................................(2014).Alia Atkinson,  Jamaica Euroopa rekord: 1.02,36 (2013) Rūta Meilutytė,  Leedu Euroopa meister 2021: 1.04,01 Martina Carraro,  Itaalia Ametlikud tulemused: Finaal EM-i ametlik koduleht
Ameriitsium

Ameriitsium on keemiline element järjenumbriga 95. Kõik ta isotoobid on radioaktiivsed ega esine looduses. Pikima elueaga on isotoop massiarvuga 243, mille poolestusaeg on 7370 aastat. Keemilistelt ja füüsikalistelt omadustelt kuulub ta aktinoidide hulka. Ameriitsiumi sünteesiti esimest korda 1944. aastal. Facts About Americium Live Science
Antrozooloogia

Antrozooloogia (ingl k anthrozoology, human-non-human-animal studies) on teadusharu, mis uurib inimese-looma sidet ja interaktsioone ning nende mõju kummalegi osapoolele. Multidistsiplinaarse uurimisvaldkonnana on antrozoloogia tihedalt seotud antropoloogia, etoloogia, meditsiini, psühholoogia, veterinaarmeditsiini ja zooloogiaga. Hõlmates mitmeid erialasid ja valdkondi, on ka materjalikäsitlus mitmekesine. Näiteks võib antrozooloogia raames uurida inimeste suhtumist loomadesse, lemmikloomade mõju inimese tervisele ja heaolule, aga ka loomade kujutamist kunstis ja kirjanduses, loomade sümboolseid tähendusi erinevates kultuurides jne. antrozooloogia [Loomi kaasavate organisatsioonide terminibaas]. Eesti Keele Instituut, Sõnaveeb 2023. https://sonaveeb.ee/search/unif/dlall/lko/antrozooloogia/1[alaline kõdulink] Mullin, Molly & Shir-Vertesh, Dafna 2021 (23. aprill). Anthrozoology. Oxford Bibliographies. DOI: 10.1093/OBO/9780199766567-0072
Vooruse epistemoloogia

Vooruse epistemoloogia on epistemoloogia teooria, milles isiku ja kogukonna teadmine väljendub eetikas (käitumises: voorus, pahe). Eetika on teadmise või õigustamise hindamise peamine allikas, väärtus ja mõõt. Vooruse epistemoloogia kujundati vastukaaluks W. Quine naturaliseeritud epistemoloogiale (1969). IEP: Virtue Epistemology Stanford EP: Virtue Epistemology PhilP: Virtue Epistemology
Tupepõletik

Tupepõletik ehk vaginiit on infektsioon, mis võib põhjustada sügelust, põletust, valu, eritist ja halba lõhna tupes. Need sümptomid on sagedasimad kaebused, millega tupepõletikku põdevad naised naistearsti poole pöörduvad. Tupepõletike tüüpe on mitmeid, millest igaühel on oma põhjus, sümptomid ja ravi. Ravimata tupepõletik võib olla raseduse ajal risk lootele ja enneaegsele sünnitusele. ""Vaginitis"". 2017. Vaadatud 07.12.2023.
Ökomodernism

Ökomodernism on keskkonnafilosoofia, mis väidab, et tehnoloogiline areng aitab kaitsta keskkonda ja parandada inimeste heaolu. Ökomodernism hõlmab loomulike loodushüvede asendamist energia, tehnoloogia ja sünteetiliste lahendustega, selleks et vähendada mõju keskkonnale. Ökomodernistid usuvad, et inimtegevuste – eriti põllumajanduse, metsanduse ja asustuse intensiivistamine on võti inimarengu lahtisidumiseks keskkonnamõjudest. Nad usuvad, et nii kasutavad inimesed vähem maad ja sekkuvad vähem loodustegevusse. Need sotsiaalmajanduslikud ja tehnoloogilised protsessid on majanduse moderniseerimise ja keskkonnakaitse seisukohalt kesksel kohal. Üheskoos võimaldavad need inimestel leevendada kliimamuutusi, säästa loodust ja leevendada ülemaailmset vaesust. 2015. aasta aprillis avaldas 18 ökomodernisti ühiselt Ökomodernistliku Manifesti. Avaldajate hulgas on nii professorid kuulsatest ülikoolidest nagu Harvard ja Jadavpur kui teadlased Breakthrough Instituudist ja Long Now Sihtasutusest. Manifestiga tahavad nad selgitada ökomodernistliku liikumise põhimõtteid: "Me kinnitame üht kauaaegset keskkonnaideaali, et inimkond peab vähendama oma mõju keskkonnale, et teha rohkem ruumi loodusele, samas kui me lükkame tagasi idee, et inimühiskonnad peavad olema kooskõlas loodusega, et vältida majanduslikku ja ökoloogilist kokkuvarisemist." "An Ecomodernist Manifesto - English". The Breakthrough Institute (inglise). Vaadatud 7. detsembril 2023. "An ECOMODERNIST MANIFESTO". An ECOMODERNIST MANIFESTO (Ameerika inglise). Vaadatud 7. detsembril 2023.
Krakovi vorst

Krakovi vorst (poola keeles kiełbasa krakowska) on Poolast pärit vorst (kielbasa). Vorsti nimi tuleb 16. sajandi lõpuni Poola-Leedu pealinnaks olnud Krakówi nimest. Krakovi vorsti valmistatakse sealiha lõikudest, mida maitsestatakse musta pipra, pimendi, koriandri ja küüslauguga ning pannakse kesta ja suitsutatakse. Aastal 2018 sai Krakovi vorst Euroopa Liidu ja Suurbritannia garanteeritud traditsioonilise toote tähise. Rookworst "Kiełbasa krakowska sucha staropolska". European Union. Vaadatud 30. oktoobril 2021. "Kiełbasa krakowska sucha staropolska". UK Government. Vaadatud 30. oktoobril 2021. Viirand, L. (2018). Krakowi vorst sai geograafilise tähise. ERR, 27.08. 07.12.2023, https://www.err.ee/856609/krakowi-vorst-sai-geograafilise-tahise
Maimets

Maimets on eesti perekonnanimi. 2023. aasta 1. jaanuari seisuga oli Eestis perekonnanimi Maimets 31 inimesel: 16 mehel ja 15 naisel. Perekonnanimede levikult oli Maimets meeste puhul 7973. kohal ja naiste puhul 9247. kohal. Kõige levinum oli perekonnanimi Maimets vanuserühmas 65–69, kus neid on 10 000 elaniku kohta 0,68. Perekonnanime Maimets kandja oli keskmiselt 45 aasta vanune Nimede eestistamisel võeti perekonnanimi Maimets aastatel 1936–1938 neljal korral uueks nimeks isikute poolt, kes varem kandsid nimesid Eisenberg (2), Mihkelson ja Mirjam. Matti Maimets, eesti arst (1956–) Olev Maimets, Tartu Ülikooli anatoomia õppejõud (1929–1996) Olev Maimets, väliseesti insener (1951–) Riho Esko Maimets, eesti helilooja (1988–) Toivo Maimets, eesti bioloog ja poliitik (1957–) Kaire Maimets-Volt, eesti muusikateadlane (1977–) Maimets Surnames. Vaadatud 07. detsember 2023. Statistikaamet: Nimede statistika Vaadatud 07.12.2023. Onomastika andmebaas. Nimede eestistamine: (uus nimekuju): Maimets. Vaadatud 07.12.2023. Maimets statistikaameti andmebaasis
Operatsioon Moked

Operatsioon Moked (heebrea keeles מבצע מוקד, Mivtza Moked; ehk Operatsioon Fookus, vahel Siinai õhulöök) oli Iisraeli õhurünnak kuuepäevase sõja alguses aastal 1967. Kindralmajor Mordechai Hodi juhitud Iisraeli õhuväe rünnak algas 5. juunil 1967 kell 07.45 ning sellega hävitati enamik Egiptuse õhuväest. Sellele järgnesid Süüria ja Jordaania õhuvägede löögid Iisraelile, pärast mida pommitas Iisrael lennubaase ka Süürias ja Jordaanias. Pealelõunaks olid Egiptuse, Jordaania ja Süüria õhuväed, kokku ligi 450 lennukit, sisuliselt hävitatud. Lisaks tehti kogu kuuepäevase sõja ajaks kasutuskõlbmatuks 18 Egiptuse lennuvälja. Operatsiooni Moked peetakse üheks ajaloo edukaimaks õhukampaaniaks. Eric Hammel (oktoober 2002). "Sinai air strike: June 5, 1967". Military Heritage. 4 (2): 68–73. Danni Shalom, Like A Bolt Out of the Blue: How the Arab Airforces were destroyed in the Six-Day War, BAVIR – Aviation Publications, 2002, 650 pages, hardcover. Oren, Michael B. Six Days of War: June 1967 and the Making of the Modern Middle East New York: Oxford University Press, 2002. Samuel M. Katz Israel's Air Force; The Power Series. Motorbooks International Publishers & Wholesalers, Osceola, WI. 1991. Iisraeli õhuväe koduleht – Kuuepäevane sõda Operatsioon Moked: Võidukas õhulöök (Al-Jazeera dokumentaal inglise keeles, 1. osa) YouTube'is (Al-Jazeera dokumentaal inglise keeles, 2. osa) YouTube'is
Kaliima

Kaliima on Saharast tulev kuum kõrbetuul, mis kannab endaga kaasas peenikest liivatolmu. Geograafilise asukoha tõttu esineb ilmastikunähtus peamiselt Kanaari saarte piirkonnas. Kaliimat võib ette tulla igal aastaajal, selle kestus varieerub paarist päevast umbes nädalani. Selle ilmastikunähtusega kaasneb õhukvaliteedi ja nähtavuse halvenemine ning tavalisest märksa kõrgem õhutemperatuur. kaliima. Eesti Keele Instituut, Sõnaveeb 2023. [1][alaline kõdulink] Calima in the Canary Islands - What is it and how does it affect you? (2020, juuli). [2]
Ruusmäe järv

Ruusmäe järv (ka Rogosi järv, Rogasi järv, Hainjärv) on looduslik järv Eestis Rõuge vallas Ruusmäe külas. Järve pindala on 5,1 hektarit, pikkus 390 m ja laius 150 m. Ruusmäe järv keskkonnaportaalis Ruusmäe järv Eesti looduse infosüsteemis
Diletant

Diletant (itaalia keelest dilettante, ladina keelest dēlectāre) on küllaldase ettevalmistuseta asjaarmastaja; inimene, kes pealiskaudselt ja küündimatult tegeleb kunsti või teadusega. Diletant on amatöör, kes teeskleb, et on väga teadlik; isik, kes tunneb või näib olevat mingist teemast huvitatud, kuid kelle arusaam sellest pole kuigi sügav ega tõsine. Nii näiteks teesklevad amatöörsportlased, et on professionaalid, kes võtavad oma spordialaga tegelemise eest raha, aga tegelikult ei ole seda. Diletant on keegi, kes käsitleb kunsti või teadust pigem ajaviitena kui tõsise ja põhjaliku uurimise objektina. Mõistet diletant kasutatakse pigem negatiivses vormis. Termini “diletant” tähendus on muutunud, kuid algselt laenati see itaalia keelest 1700.aastate keskel. Algselt tähendas see kunstiarmastajat, kuid hakkas omandama negatiivset kallakut, kuna idee teha midagi professionaalselt võimendus 18. sajandil. Diletant oli pelgalt kunstiarmastaja, mitte see, kes tegi seda professionaalselt. See sõna on laenatud itaalia sõnast “dilettante”, mis tähendab kunstide armastajat, mis omakorda pärineb ladinakeelsest verbist “delectare”, mis tähendab rõõmu või naudingut nautima. Alguses kandis ingliskeelne sõnakasutus positiivset varjundit. itaaliakeelsest sõnast, kuid sajandi jooksul oli negatiivne tähendus välja kujunenud. Kaheksateistkümnenda sajandi teiseks pooleks oli sõna diletant täielikult ingliseerunud, nagu võib näha Allan Ramsay 1781. aasta teosest, kus kommenteeriti massirahutus tegureid kasutades selleks kirjaniku nime “Diletant seaduses ja poliitikas”. See viitab sellele, et sõna ei olnud veel omandanud oma negatiivset varjundit, end diletandiks nimetades viitas Ramsay lihtsalt sellele, et ta ei ole professionaalne jurist, vaid pigem maalikunstnik, kes tegeles õiguse ja poliitikaga. Rühm inglise aadlikke ja härrasmehi asutas “Society of Dilettanti” umbes 1734. aastal Londonis söögiklubina Briti härrasmeestele (täpset asutamiskuupäeva ei fikseeritud – protokolle peeti seltsi kohta alles 1736. aastal). Kogukond koosnes meestest, kes olid teinud mandri "suure ringreisi", mis oli pikendatud reis Itaaliasse kultuurilise rikastamise eesmärgil. Diletandid ühendasid lõbu antiikaja uurimisega, nad olid vaimustunud Euroopa kultuurist ja antiikesemetest, eriti Itaalia omadest. Nende eesmärk oli edendada selle kultuuri väärtustamist Inglismaal, sealhulgas tuua huvipakkuvad objektid Inglismaale tagasi. Nad sponsoreerisid arheoloogilisi ekspeditsioone, kogusid kuulsaid antiigikogusid ning tõstsid klassikalist kunsti ja arhitektuuri rafineeritud maitse ja stiili eeskujudena. Palju nende kaasa toodud materjali leidub muuseumides. https://dictionary.cambridge.org/dictionary/english/dilettante "Otsing". sonaveeb.ee. Vaadatud 7. detsembril 2023.[alaline kõdulink] https://www.vocabulary.com/dictionary/dilettante "dilettante". Wordorigins.org (Ameerika inglise). 23. mai 2022. Vaadatud 7. detsembril 2023. "The Society of Dilettanti (Getty Villa Exhibitions)". www.getty.edu. Vaadatud 7. detsembril 2023.
Ravenclaw

Ravenclaw on üks Sigatüüka majadest raamatus "Harry Potter". Ravenclaw väärtustab intelligentsi, tarkust ja nutikust. Need on ka selle maja tunnused. Ravenclaw maja sümbol on kotkas, värvideks sinine ja pronks. Ravenclaw' majavanem on praeguse seisuga Filius Flitwick. Maja vaim on Hall Daam. Selle maja suurim nõid ja asutaja oli Rowena Ravenclaw. Selle maja element on õhk. Puhketoad asuvad Ravenclaw' tornis. Torn ise asub koolis läänes. Et pääseda Ravenclawi puhkeruumi, tuleb lahendada mõistatus, mille sissekäik sulle annab. Raamatutes on päris harva mainitud Ravenclaw õpilasi. Tuntumad neist peaksid olema Padma Patil, kes on Harry klassiõde ja Parvati kaksikõde, Cho Chang, kes on Harry endine tüdruksõber ja Luna Lovegood, kes on Harryst aasta noorem ja võitles koos temaga viienda raamatu lõpus Ministeeriumis. Ravenclaw' teiseks omaduseks pidi olema ilu. Rowena pidi olema haldjas. Ravenclawlased on mainitult ilusad, ja neil on edu suhetes.(Välja arvatud Luna Lovegood.) Gryffindor Hufflepuff Slytherin
Side (teoreetiline mehaanika)

Sidemeks nimetatakse teoreetilises mehaanikas keha liikumist kitsendavaid tingimusi. Tavaliselt moodustab sideme mingi teine keha. Side on idealiseeritud mõiste teoreetilises käsitluses ning pole praktikas täielikult realiseeritav. Sidemed võivad olla välised ja seesmised. Väline side seob vaadeldavat keha süsteemi mittekuuluvate kehadega. Seesmine side aga seob vaadeldavasse süsteemi kuuluvaid kehasid omavahel. Lihtside Liikuv liigendtugi Liikumatu liigendtugi Jäik tugi ehk kinnistugi Kontaktpind tõmb ehk varras liigend ehk šarniir sidemereaktsioon Andrus Salupere (2006). "Staatika" (PDF). Originaali (PDF) arhiivikoopia seisuga 2018-11-26. Vaadatud 2018. {{netiviide}}: kontrolli kuupäeva väärtust: |Kasutatud= (juhend)
Poliitikavõrgustik

Poliitikavõrgustik (inglise keeles policy network) on poliitika kujundamises osalev kogum avalikke ja eratoimijaid, kes on omavahel vastastikuses sõltuvuses, et saavutada kindlaid aga teineteisest sõltuvaid eesmärke. Erinevate toimijate vastastikune sõltuvus seisneb üksteisele relevantse informatsiooni, ekspertteadmiste ja lisaressursside andmises. Poliitikavõrgustikud osalevad tihti poliitikate ettevalmistamises ja rakendamises, andes valitsustele nõu ja väärtuslikke ressursse. Knill, Christoph; Tosun, Jale (2022). Public policy: a new introduction. Textbooks in policy studies (2nd edition trükk). London New York Oxford New Delhi Sydney: Bloomsbury Academic. ISBN 978-1-137-57329-2.
Ingmar Krister Paplavskis

Ingmar Krister Paplavskis (sündinud 17. mail 1999 Tallinnas) on endine Eesti jalgpallur (väravavaht), kes on mänginud Eesti Premium liiga klubides Tallinna FC Flora, Viljandi JK Tulevik ja FC Kuressaare. 2023. aasta hooaja järel teatas Paplavskis, et lõpetab vigastuste tõttu mängijakarjääri. Paplavskis on mänginud Eesti U16, U17, U19, U21 koondistes kokku 20 mängu. Eesti karikas Eesti Superkarikas, Üleminekumängud Tallinna FC Flora Premium liiga: 2017, 2019, 2020, 2023 Eesti karikas: 2020 Eesti Superkarikas: 2020, 2020 FC Nõmme United U17 U17 Eliitliiga: 2014, 2015 Teinegi Floraga meistriks tulnud mängumees lõpetas 24-aastaselt karjääri Postimees, 2. detsember 2023 Ingmar Krister Paplavskis Eesti Jalgpalli Liidu kodulehel Ingmar Krister Paplavskis koondise statistika Eesti Jalgpalli Liidu kodulehel Transfermarkti profiil Intervjuu | Karjääri lõpetanud Paplavskis vahetab jalgpalli ehitusvaldkonna vastu ja sihib kohta maailma tippülikoolis Soccernet, 13. detsember 2023
Vaba keha

Vaba keha on teoreetilises mehaanikas keha, mis saab vastavalt jõu suunale oma asukohta ruumis vabalt muuta. Vaba keha on tasakaalus siis, kui talle mõjub tasakaalus olev jõusüsteem või talle ei mõju ühtegi jõudu.
Heimo Hodanjonok

Heimo Hodanjonok (sündinud 3. veebruaril 1988 Tartus) on eesti muusik. Õppis koolis Heino Elleri nimeline Tartu Muusikakool (2007. aasta lend) Juuli 2007 asus tööle Orchestral Musician asutuses Teater Vanemuine ·Tartu, Estonia(praeguseni) detsember 2023. Alustas Heimo kassahitiga "24 Hommikut Heimziga" kus ta mängib omanimelist peaosa. Sarja lavastaja ja produtsent on Heimo ise nagu ka kostüümikunstnik, valguse operaator, meigikunstnik ja kaskadöör. Sarjaga saab tutvuda ametlikul austajate kogukonna poolt loodud grupis sotsiaalmeedias.
Henri Roos

Henri Roos (sündinud 14. juulil 1998) on Eesti murdmaasuusataja. MM-debüüdi tegi 2019. aastal Seefeldis, kus sai sprindis 59. koha. Henri on kahekordne Eesti meister 2022 (sprint ja 15 km eraldistart). 2023. aastal tuli Eesti meistriks meeste 50 km ühisstardist klassikasõidus. Võistles 2022. aasta Pekingi taliolümpiamängudel vabatehnikasprindis, kus sai parima eestlasena 41. koha, paarissprindis Martin Himmaga 11. koha, meeste 4x10 kilomeetri teatesõidus 15. koha ja meeste 15 kilomeetri klassikasõidus 70. koha. Ta võitis Tartu suusamaratoni 2023. ja 2024. aastalning Alutaguse suusamaratoni 2023. aastal. 2023. aasta detsembris tuli Eesti meistriks vabatehnikasprindis. Varem on tegelenud jalgpalliga Tallinna Kalevi ridades. Omandanud põhihariduse Jüri Gümnaasiumis ja keskhariduse Tallinna Gustav Adolfi Gümnaasiumis. Lõpetas gümnaasiumi hõbemedaliga. Õpib Tallinna Tehnikaülikooli Tartu kolledžis ehitusinseneriks. On läbinud kaitseväeteenistuse spordirühmas. "Koondised". Eesti Suusaliidu koduleht. Vaadatud 8.12.2023. Järvela, Ott (23.01.2022). "Henri Roos – olümpiasuusataja, kelle spordimehetee algas jalgpallitrennis". Soccernet.ee. Vaadatud 8.12.2023. "Murdmaasuusatamise Eesti meistrivõistluste maratonidistantsidel võidutsesid Tatjana Mannima ja Henri Roos". Goodnews.ee. 1.04.2023. Vaadatud 8.12.2023. Martinson, Jaan (8.02.2022). "DELFI PEKINGIS | Eesti parimana 41. koha saanud Henri Roos: tänase seisuga sai endast võetud maksimum". Delfi.ee. Vaadatud 8.12.2023. Säärits, Anu (17.11.2023). "Henri Roos jäi enda soovil suusakoondisest välja: minu fookus on pikemaajalisem". ERR. Vaadatud 8.12.2023. "Henri Roos Biography, Olympic Medals, Records and Age". Olympics.com. Vaadatud 7.01.2024. "49. Tartu Maraton". Tartu maratoni koduleht. Vaadatud 8.12.2023. "Henri Roos". SkiClassics.com. Vaadatud 7.01.2024. ERR, Anu Säärits | (30. detsember 2023). "Murdmaasuusatamise Eesti meistrivõistlustel võidutsesid Roos ja Ojaste". ERR. Vaadatud 7. jaanuaril 2024. Kalvik, Anders (1.04.2018). "Kuldpea Henri Roos - Eesti suusatamise tulevikutegija". Rae Sõnumid (4): 18–19. Kalvik, Andres (12.04.2021). "Suusataja Henri Roos valmistub Pekingi olümpiaks". Rae Sõnumid. Vaadatud 7.01.2024.